Alfonso Ciampolillo

Alfonso Ciampolillo, ciamad e cognossud anca coma Lello (Bari, 2 febrer 1972), l'è un politegh italian. L'ha fad part di grup parlamenter del Moviment 5 Stelle (del 2013 al 2020) e del Grup mist (del 5 febrer 2020).

 Vita 
Ai elezzion aministrative del 2009 l'è stad el candidad del Moviment 5 Stelle per la carega de sindegh de Bari. In quell'ocasion chì l'ha otegnud 767 vot, par al 0,4% di consens.

 Elezzion a senator 
In del 2013 el vegn elegiud senator de la XVII legisladura de la Republega Italiana in de la circoscrizzion Puja per el Moviment 5 Stell. Del 7 masg 2013 el vegn member de la VIII Comission permanenta (Lavorà publegh, comunegazzion), inscambi del 5 sgiugn 2013 de quella per l'indirizz general e la vigilanza di servizzi radio-televisiv. El vegn relegiud al Senad in del 2018. 

El 31 sgenar 2020 el vegn casciad via del partid a la fin de l'istrutoria in su i rimbors minga fad.

 Posizzion politeghe 
Per l'epidemia del bateri Xylella fastidiosa, che l'ha colpid l'olivicoltura italiana e l'ha provocad la difusion del compless del dissecament rapid de l'oliv (CoDiRO), el Ciampolillo l'è s'cerad cont el front de chi, con posizzion de negazzionism del problema, el se opon a misure de contrast cont abatiment di oliv.

L'è de sorapu favorevol a la legalizzazzion de la canabis e a favor del moviment animalista, de fad a l'è vegan.

Note

Vos conrelade
Moviment 5 Stelle
XVII legisladura de la Republega Italiana
Ligam de foeura
Alfonso Ciampolillo / Alfonso Ciampolillo, in su Senato.it

Categoria:Politegh italian
Categoria:Nassud in del 1972